**H Á Z I R E N D**

**A házirend érvényes:**

A Társaság neve, címe, elérhetőségei:

**Hírös Agóra Kecskeméti Kulturális és Ifjúsági Központ Nonprofit Kft.**

6000 Kecskemét, Deák Ferenc tér 1.

Telefon:76/503-880, Fax: 76/503-890

Honlap: [www.hirosagora.hu](http://www.hirosagora.hu) E-mail: [hirosagora@hirosagora.hu](mailto:hirosagora@hirosagora.hu)

2. **Az épület nyitva tartása:**

2.1. Hétfőtől péntekig 900 – 2000 óra között, illetve rendezvények függvényében.

2.2. Szabad- és ünnepnapokon a programoknak megfelelő, egyedi nyitvatartási időben működik, amelyről előzetesen tájékoztatjuk látogatóinkat a Társaság honlapján, valamint az épület hirdető felületein.

3. **Az épület használata:**

3.1. A Társaság programjait, nyitott közösségi tereit nyitva tartási időben – a zártkörű rendezvények kivételével – minden érdeklődő látogathatja, igénybe veheti kulturális szolgáltatásait. A belépődíjas rendezvények látogatásának előfeltétele a jegy és bérlet vásárlás, a térítési díjak befizetése.

3.2. A Ház működésére érvényes a 23/2011. (III.8) Kormányrendelet. A társaság fenntartja magának a jogot, hogy amennyiben a befogadó képességét eléri a rendezvények látogatóinak a száma, akkor a házat *megteltnek* minősítse.

3.3. Jegyvásárlásra, a részvételi díjak befizetésére a pénztárban van lehetőség annak nyitvatartási idejében.

3.4. A foglalkoztató- előadó termek kulcsát csak felnőtt veheti át, melyet a foglalkozást követően a portán le kell adni. Kulcsot egymásnak átadni TILOS.

3.5. Az akadálymentes közlekedéshez szükséges (lépcsőkorláti) liftet a porta szolgálatot ellátó munkatárs kezeli, használata csak az ő felügyeletével lehetséges.

3.6. Az épület egész területén TILOS a dohányzás és a tudatmódosító szerek használata. (2011. évi XLI. törvény)

Dohányzásra kijelölt hely: az épület előtti terület a bejárattól 5 m távolságra.

3.7. Az épületbe balesetveszélyes, tűzveszélyes tárgyakat, behozni, tárolni szigorúan tilos.

3.8. A Központban található műszaki, technikai berendezéseket csak a ház munkatársai, vagy az általuk megbízottak működtethetik.

3.9. Az épületbe állatot behozni tilos! Kivételt képeznek ez alól a foglalkozásokon bemutatásra kerülő, illetve közreműködő, segítő állatok.

3.10 Gyermek rendezvényre, előadásra a 3 év alatti gyerekeknek is kötelező a belépőjegy megváltása.

3.11 A társaság személy- és vagyonbiztonsági okokból térfigyelő rendszert alkalmaz.

3.12 A WIFI szolgáltatás ingyenesen, jelszó nélkül elérhető. Kérjük figyelembe venni az 1999. évi LXXVI. Törvény előírásait a szerzői jogok védelméről! A közösségi nyílt, telepített internet használatára külön szabályzat érvényes.

**4. Látogatókra vonatkozó szabályok**

4.1. Épületünkben csak a közösségi és társas élet szabályainak megfelelő kulturált megjelenés és magatartás fogadható el.

4.2. Az Társaság rendezvényein való részvétellel látogatóink hozzájárulnak olyan képmás vagy hangfelvétel - nyomtatott vagy elektronikus formában való - közzétételéhez, amelyen ők és/vagy gyermekeik szerepelnek. Jogforrás: 2013. évi V. Törvény.

4.3. Tanfolyamokon, szakkörökön alapvetően csak a csoport tagjai vehetnek részt, külső érdeklődők csak alkalmi jelleggel, a csoportvezető engedélyével látogathatják a programot.

4.4. Gyermek csoport esetén a foglalkoztató teremben felnőtt felügyelete/jelenléte szükséges.

4.5. A foglalkozások ideje alatt, a résztvevő gyermekek testi épségéért a mindenkori csoportvezető tartozik felelősséggel.

4.6. A foglalkozásokon résztvevők hozzátartozói számára várakozásra a földszinti előcsarnokban van lehetőség.

4.7. Az épületben található eszközöket csak rendeltetésüknek megfelelően lehet használni, a berendezések rongálása tilos! Az okozott kárt mindenki köteles megtéríteni.

4.8. Az Központban étel- és italforgalmazás kizárólag a Kávézó bérlőjét illeti meg. Térítésmentes vendéglátás előre bejelentett, és az igazgatóság által engedélyezett közösségi rendezvényen lehetséges.

4.9. A színházterembe ételt és italt, kabátot, esernyőt, nagyobb csomagot, hátizsákot bevinni TILOS. Ruhatár nyitásakor, annak használata kötelező!

4.10. Ittas egyének az épületet nem látogathatják! A rendezvény alatt ittassá vált személy a rendezők, portaszolgálat felszólítására köteles elhagyni az épületet!

4.11 Minden látogatóra kötelezően vonatkozik a tűz- munka- és balesetvédelmi szabályok betartása. Elsősegély doboz, segélyhívás, tűz és munkavédelmi szabályzatok a portán érhetők el.

4.12 A tánc és tornatermekben TILOS utcai cipővel belépni. A csoport tagjainak öltözése a kijelölt öltözőkben, termekben történhet. A nyitva hagyott termekben az értékekért felelősséget nem vállalunk.

**A Házirendet az épület látogatói kötelesek betartani!**

Társaságunk fenntartja a jogot, hogy a házirendet be nem tartó egyénektől és csoportoktól az intézmény használatának, látogatásának lehetőségét megtagadja

Kérjük, esetleges észrevételeikkel forduljanak közvetlenül a portai információs feladatokat ellátó munkatársunkhoz.

**Kellemes itt tartózkodást, örömteli élményeket kívánunk!**

Hírös Agóra Nonprofit Kft.

Barta Dóra

ügyvezető igazgató